Document ID: 31999R2605

31999R2605
L 316/32
SLUŽBENI LIST EUROPSKE UNIJE
09.12.1999.
UREDBA KOMISIJE (EZ) br. 2605/1999
od 9. prosinca 1999.
o izmjeni Uredbe (EEZ) br. 3846/87 o utvrđivanju nomenklature poljoprivrednih proizvoda za izvozne subvencije
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 1766/92 od 30. lipnja 1992. o zajedničkoj organizaciji tržišta žitarica (1), kako je zadnje izmijenjena Uredbom (EZ) br. 1253/1999 (2), a posebno njezin članak 13. i odgovarajuće odredbe o zajedničkoj organizaciji tržišta poljoprivrednim proizvodima,
budući da:
(1)
Uredba Komisije (EEZ) br. 3846/87 (3), kako je zadnje izmijenjena Uredbom (EZ) br. 1230/1999 (4) uspostavlja nomenklaturu poljoprivrednih proizvoda za izvozne subvencije na temelju kombinirane nomenklature.
(2)
Kako bi se olakšao elektronički prijenos podataka i tako smanjili troškovi, uredbe kojima se utvrđuju izvozne subvencije trebaju biti ujednačene. S tim ciljem, odredišta ili stalne skupine država, koje su zajedničke različitim tržišnim organizacijama, trebalo bi kodificirati i tu bi kodifikaciju trebalo uključiti u Uredbu (EEZ) br. 3846/87.
(3)
Osim oznaka za odredišta ili stalne skupine država, u nomenklaturi država i državnih područja za statistiku Zajednice za vanjsku trgovinu i za trgovinu među državama članicama navedene su oznake za treće države. Sektorske uredbe mogu uključivati i oznake za skupine država.
(4)
Mjere predviđene u ovoj Uredbi u skladu su s mišljenjem svih predmetnih upravljačkih odbora,
DONIJELA JE OVU UREDBU:
Članak 1.
Uredba (EEZ) br. 3846/87 mijenja se kako slijedi:
1.
U drugoj rečenici članka 1., riječ „Prilog” zamjenjuje se s „Prilog I.”.
2.
Dodaje se sljedeći članak 3.a:
„Članak 3.a
Odredišta ili stalne skupine država, koje su zajedničke različitim tržišnim organizacijama, kodificiraju se i navode u Prilogu II.”
3.
Postojeći Prilog „Nomenklatura poljoprivrednih proizvoda” postaje Prilog I.
4.
Prilog ovoj Uredbi umeće se kao Prilog II.
Članak 2.
Ova Uredba stupa na snagu 1. rujna 2000.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 9. prosinca 1999.

Labels: 3
5
6